Tekna

Tekna – Teknisk-naturvitenskapelig forening er norsk forening av akademikere som er en videreføring av Den norske ingeniør- og arkitektforening, som ble stiftet i 1874.

Foreningen organiserer personer med mastergrad eller mer innen teknologi og realfag, og hadde per september 2024 over  medlemmer  med hovedfags-, mastergrads- eller sivilingeniørutdanning, inkludert over  studentmedlemmer .

Tekna er den største organisasjonen i Akademikerne og har 32 lokalavdelinger, og 21 tilknyttede tekniske foreninger. Studentmedlemmene er organisert i Tekna Student og er ikke medlemmer av lokalavdelingene.

Tekna utgir Tekna Magasinet, og er medeier i Teknisk Ukeblad Media.

 Historie 
I 1852 ble Den polytekniske forening stiftet. Dette opphavet gjør Tekna til en av de eldste organisasjonene i norsk arbeidsliv. Den samarbeidet i perioden 1861 til 1874 med Den tekniske forening. Ingeniørene og arkitektene ønsket etter hvert å organisere seg i en egen forening, blant annet for å «vareta de faglige særinteresser, virke for samhold inden standen og repræsentere denne utadtil»Fougner, Eiliv (red.)(1916) Norske ingeniører og arkitekter. Kristiania, Abel og i 1874 ble «Den norske ingeniør- og arkitektforening» stiftet,Konstituert først 15. januar 1875, iflg Fougner på initiativ fra Peter Andreas Blix. Foreningen skiftet i 1912 navn til «Den Norske Ingeniørforening», og i 1973 til «Norske Sivilingeniørers Forening» (men hadde forkortelsen «NIF»). Dagens navn «Tekna - Teknisk-naturvitenskapelig forening» kom i 2004.

Presidenter
Den Norske Ingeniørforening
1912–1915: Michael Leegaard
1915–1918: Hans Horn
1918–1922: Peter Meinich
1922–1926: Worm Hirsch Darre-Jenssen
1926–1930: Frimann Dahl
1930–1933: Johs. Johannesen
1933–1937: Hjalmar Samuelsen
1937–1941: Aage W. Owe
1945–1946: Aage W. Owe
1946–1948: C.E. Mathiesen
1948–1952: H. Eeg-Henriksen
1952–1956: Karl Olsen
1956–1960: Asbjørn Aass
1960–1962: Finn Rafn
1962–1965: Ove Skaug
1965–1968: Ole M. Irgens
1968–1972: Per H. Ulstad
1972–1974: Finn Rafn - I 1973, under Rafns ledelse byttet de navn
Norske Sivilingeniørers Forening
1974–1978: Ludvig Nøstdal
1978–1981: Jon C. Walter
1981–1983: Olav S. Nedenes
1983–1986: Tor Valeur
1986–1990: Sven Anton Holmsen
1990–1993: Berit Kvæven
1993–1997: Odd R. Lorentsen
1997–2001: Einar E. Madsen
2001–2005: Gunnar Berg - I 2004, under Bergs ledelse byttet de navn
Tekna - Teknisk-naturvitenskapelig forening
2005–2013: Marianne Harg
2013–2021: Lise Lyngsnes Randeberg
2021–2023: Lars Olav Grøvik
2023–: Elisabet Haugsbø

 Tekna Student 
Tekna Student representerer studentmedlemmene til Tekna, og ledes per 2025 av Elias Draugedalen.  Tekna åpnet for studentmedlemskap i 1969, og Tekna Student hadde sitt første årsmøte i 1991. I 2024 var det rundt 16.000 studentmedlemmer. 

Tekna Student består av Tekna sine studentmedlemmer i Norge og utlandet, og er en av landets største studentorganisasjoner. Formålet er å ivareta økonomiske, sosiale og spesielle profesjonsinteresser for studentmedlemmene. Organisasjonen er representert i Tekna sitt Hovedstyre ved Studentlederen.

Studentutvalget er studentenes øverste organ mellom årsmøtene. Det består av leder, nestleder og seks utvalgsmedlemmer.

Tidligere ledere: Christoffer Røneid(2024,2023), Marcus Steen Nitschke (2022), Erlend Hermansen (2021), Rebekka Lie (2020), Sigurd Harstad (2019), Tonje Løvstakken (2018), Karen Ane F. Skjennum (2017), Christoffer Vikebø Nesse (2016), Eirik Kommedal (2015), Amalie Berntzen (2014), Kim Allgot (2013), Sigurd Sagen Vildåsen (2012, 2011), Audun Magnus Martinsen (2010), Ragnhild Opsahl Steigen (2009), Erlend Wegger (2008, 2007)

Se også
Norsk Geoteknisk Forening
Rådgivende Ingeniørers Forening
Norges Ingeniør- og Teknologorganisasjon (NITO)

Referanser

 Eksterne lenker 


  Tekna Magasinet

Kategori:Norske fagforbund
Kategori:Etableringer i 1874
Kategori:Akademikerne
Kategori:1874 i Norge